बता दें, कि जेपी ड्यूमिनी एक ओवर में छह छक्के नहीं लगा पाए। क्योंकि ओवर की पांचवी गेंद पर ली ने सिर्फ दो रन दिए। इस तरह इस ओवर की 5 गेंदों पर 26 रन बन चुके थे। ली की अगली गेंद नो बॉल निकली, जिस पर ड्यूमिनी ने चौका लगा दिया। इस तरह 5 लीगल गेंदों पर कुल 31 रन बन चुके थे। फिर क्या था, ओवर की आखिरी गेंद पर ड्यूमिनी ने छक्का जड़ दिया। यानी की कुल मिलाकर 36वें ओवर में कुल 37 रन बने। जिसके बाद कोबराज ने मैच आसानी से जीत लिया और ड्यूमिनी एक ओवर में सबसे ज्यादा रन बनाने वाले बल्लेबाजों की लिस्ट में दूसरे नंबर पर आ गए। उन्होंने 37 गेंदों पर नाबाद 70 रन बनाए। और अपनी इस पारी में उन्होंने दो चौके और सात छक्के लगाए। जिम्बाब्वे के एल्टन चिगमबुरा के नाम लिस्ट ए मैच के एक ओवर में सबसे ज्यादा रन बनाने का रेकॉर्ड है। उन्होंने 2013 में ढाका प्रीमियर लीग में अलाउद्दीन बाबू के एक ओवर में 39 रन बनाए थे।